Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v funkciji

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri Zbornici zdravstvene in babiške nege Slovenije - Zvezi strokovnih društev medicinskih sester, babic in zdravstvenih tehnikov Slovenije (Zbornica – Zveza), izjavljam, da sem seznanjen/a z določili predpisov o varstvu osebnih podatkov in Pravilnikom o varovanju osebnih podatkov Zbornice – Zveze in politiko ter ukrepi Zbornice – Zveze o varovanju osebnih podatkov, ki so mi znani in razumljivi.

Spodaj podpisani/a potrjujem, da sem seznanjen/a z dejstvom, da sem dolžan/dolžna osebne podatke, ne glede na to, na katerega posameznika se nanašajo ter ne glede na njihovo obliko in lokacijo, skrbno varovati in po svojih najboljših močeh skrbeti za to, da ne pride do namernega ali naključnega neupravičenega uničenja, izbrisa, posredovanja nepooblaščenim tretjim osebam, ali druge nepooblaščene oziroma nedovoljene obdelave teh podatkov.

Prav tako potrjujem, da sem seznanjen/a z dejstvom, da je obdelava osebnih podatkov (zbiranje, hramba, spreminjane, posredovanje, izbris in sploh kakršnokoli delovanje v zvezi z njimi) dovoljena le v primeru, ko za obdelavo obstaja ena od zakonitih podlag. Vsaka drugačna obdelava je nezakonita.

Z nastopom funkcije pri Zbornici - Zvezi sprejemam obvezo spoštovanja varovanja zaupnih, osebnih in občutljivih osebnih podatkov, pridobljenih pri Zbornici - Zvezi ne glede na to, v kakšni obliki ali na kakšen način so pridobljeni. Obdelava osebnih podatkov mora biti vedno skladna z nameni, za katere so bili osebni podatki pridobljeni. Osebni podatki se ne smejo obdelovati na noben drug namen.

Zaupne podatke in poslovno skrivnost predstavlja vsa dokumentacija in informacije, s katerimi sem se seznanil/a pri Zbornici - Zvezi, zato kot funkcionar Zbornice – Zveze oziroma kot član/ica organa oziroma delovnega telesa Zbornice - Zveze, ki imam dostop do zaupnih podatkov oziroma poslovne skrivnosti, v nobenem primeru ne smem brez izrecnega dovoljenja odgovorne osebe s to dokumentacijo oziroma informacijami seznanjati ali obveščati drugih oseb, razen oseb, ki morajo biti z njo seznanjene po službeni dolžnosti, ali oseb, ki so za to pooblaščene z notranjimi predpisi in sklepi Zbornice - Zveze.

Za poslovno skrivnost se štejejo tudi podatki, za katere je očitno, da bi nastala škoda, če bi zanje izvedela nepooblaščena oseba, spodaj podpisani/a pa je vedel ali pa bi moral/a vedeti za tak značaj podatkov.

Z nastopom funkcije pri Zbornici - Zvezi sprejemam obvezo, da izvršnemu direktorju oziroma predsedniku Zbornice - Zveze nemudoma javim sum ali dejstvo zlorabe, nepooblaščene ali nezakonite obdelave osebnih podatkov kot tudi vsako nevarnost za osebne podatke, ki jo zaznam pri opravljanju svojih statutarnih nalog pri Zbornici – Zvezi. Obvezo obveščanja Zbornice – Zveza pa velja tudi glede zlorabe ali nepooblaščenega sporočanja ali nezakonite obdelave zaupnih podatkov in poslovne skrivnosti.

Spodaj podpisani/a potrjujem, da smem osebne podatke obdelovati le v skladu z določili predpisov o varstvu osebnih podatkov in Pravilnikom o varovanju osebnih podatkov Zbornice – Zveze oziroma v skladu z drugimi pravnimi podlagami ter v skladu s pooblastili oziroma navodili, ki sem jih prejel od Zbornice - Zveze oziroma v skladu s pooblastili, ki pritičejo funkciji pri Zbornici -Zvezi. Obdelava osebnih podatkov mora biti vedno skladna z nameni, za katere so bili osebni podatki pridobljeni. Osebni podatki se ne smejo obdelovati na noben drug namen.

Spodaj podpisani/a izrecno potrjujem, da me dolžnost varovanja osebnih podatkov kot tudi zaupnih podatkov in poslovne skrivnosti (prepoved razkrivanja), s katerimi sem se seznanil pri opravljanju funkcije pri Zbornici – Zvezi, veže tudi po prenehanju funkcije pri Zbornici - Zvezi, in sicer trajno.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis funkcionarja/člana organa/

delovnega telesa Zbornice – Zveze: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_